title: Usaba sumbu
text: upakara Usaba Sumbu puniki ketah kalaksanayang aminggu, kakawitin antuk upakara melasti ka segara. Tigang rahina selanturnyané kalaksanayang acara Usaba Sumbu Kaja. Rikala punika para krama banjar ngaturang bhakti ring galah roras wenginé. Selanturnyané kalaksanayang upakara pangajengan. Ring rahinané puniki kalaksanayang tabuh rah anggén nyomia butha kala. Risampuné puput, kalanturang antuk upakara panyelagan. Ring rahina puniki para krama désa nyayagayang sakancan upakara sané kaanggén ri kala Usaba Sumbu Kelod. Risampuné upakara-upakara punika sampun sayaga, benjang nyané kalaksanayang upakara Usaba Sumbu Kelod. upakara puniki katujuang majeng ring Ida Batara Sri Rambut Sedana, antuk ngadegang kakalih sumbu punika taler kaaturang bawi guling.